Komisijos sprendimas
1982 m. gruodžio 23 d.
iš dalies keičiantis Tarybos sprendimą 82/734/EEB dėl Šveicarijos Konfederacijos įmonių, patvirtintų eksportuoti į Bendriją šviežią mėsą, sąrašo
(82/960/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1], ypač į jos 4 straipsnio 1 dalį ir 18 straipsnio 1 dalies a ir b punktus;
kadangi Šveicarijos įmonių, patvirtintų eksportuoti į Bendriją šviežią mėsą, pirmasis sąrašas buvo nustatytas Tarybos sprendimu 82/734/EEB [2];
kadangi įprastas tikrinimas, atliktas taikant Direktyvos 72/462/EEB 5 straipsnį ir 1979 m. gruodžio 21 d. Komisijos sprendimo 80/15/EEB dėl patikrinimų vietoje, atliktinų importuojant galvijus, kiaules ir šviežią mėsą iš šalių, kurios nėra narės [3], 3 straipsnio 1 dalį, parodė, kad tam tikrų įmonių higienos lygis gali būti laikomas patenkinamu; kadangi dėl to šios įmonės įrašomos arba ir toliau neišbraukiamos iš Bendrijos sąrašo;
tačiau kadangi patikrinimas parodė ir tai, kad kai kurios įmonės kartais per mažai stengiasi tobulinti higienos reikalavimams arba šie visiškai susilpnėja; kadangi kai kurių įmonių padėtis nereikalauja tuoj pat panaikinti Bendrijos patvirtinimo, bet pateisina jo apribojimą tam tikram laikotarpiui, kurio pabaigoje minėto patvirtinimo galiojimas baigiasi, jei nebuvo įgyvendintos būtinos priemonės, kurių turi pareikalauti Šveicarijos institucijos, jei, jų nuomone, jų reikia, ir kuriomis įsitikinta tolesnio patikrinimo metu;
kadangi dėl to įmonių sąrašą reikėtų iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Šiuo dokumentu Sprendimas 82/734/EEB iš dalies keičiamas taip:
1. 4 straipsnis pakeičiamas taip:
"4 straipsnis
Šis sprendimas iki 1983 m. birželio 30 d. nagrinėjamas iš naujo ir prireikus iš dalies pakeičiamas, ypač atsižvelgiant į priemones, kurias Šveicarijos institucijos taikė veterinarinio tikrinimo ir skerdimo higienos srityse."
2. Priedas keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1982 m. gruodžio 23 d.